ПРОЕКТ

ДО

ОБЩИНСКИ СЪВЕТ

КАРНОБАТ

ДОКЛАДНА ЗАПИСКА

от ГЕОРГИ ИВАНОВ ДИМИТРОВ

Кмет на Община Карнобат

ОТНОСНО:Одобряване на план – сметка за годишния размер за приходите и необходимите разходи на Община Карнобат за дейностите по управление на отпадъците за 2020 год. и изменение и допълнение на Наредбата за определянето и администрирането на местните такси и цени на услуги на територията на община Карнобат

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Съгласно изискванията на чл.66 от Закона за местните данъци и такси и чл.21, ал.1, т.7 и ал.2 от ЗМСМА, предлагам на Вашето внимание План-сметка за необходимите разходи по управление на отпадъците през 2020 г.

План-сметката включва необходимите разходи за всяка от следните дейности:

1.Осигуряване на съдове за съхраняване на битовите отпадъци - контейнери, кофи и други;

2.Събиране, включително разделно, на битовите отпадъци и транспортирането им до депата или други инсталации и съоръжения за третирането им;

3.Проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане, рециклиране и оползотворяване на битови отпадъци, включително обезпеченията и отчисленията по чл. 60 и 64 от Закона за управление на отпадъците;

4.Почистване на уличните платна, площадите, алеите, парковите и другите територии от населените места, предназначени за обществено ползване.

 **Правно основание**

Дейностите по сметосъбиране и сметоизвозване, обезвреждане на битовите отпадъци в депа или други съоръжения и поддържане чистота на териториите за обществено ползване са регламентирани в глава трета, раздел І от Закона за местните данъци и такси.

При определяне на таксата за извършената услуга са взети предвид изискванията на чл. 62 и следващите в раздела от ЗМДТ.

Както знаете, на 22.11.2018 г. Народното събрание прие Закон за изменение и допълнение на Закона за корпоративното подоходно облагане, в който се правят изменения в Закона за местните данъци и такси, както и в Закона за изменение и допълнение на Закона за местните данъци и такси /обнародван в ДВ брой 98 от 27.11.2018 г., с който направените изменения през предходната година в раздела за Такса битови отпадъци, които трябваше да влязат в сила от 01.01.2020 год., са отложени за 2022 год.

**Изпълнение на дейностите през 2019 год.**

И през 2019 год., сметосъбирането и сметоизвозването се осъществява от звено ПСО Карнобат към общината, а почистването на териториите за обществено ползване от Общинско предприятие „БКРД”.

В план-сметката за 2019 г. са заложени разходи в размер на **1 387 330 лв.**

Към 31.10.2019 г. извършените разходи са в размер **1 036 101 лв.** Разходите се отчитат по Дейност 623 Чистота и Дейност 627 Управление на дейностите по отпадъци, като обобщение на разходите по параграфи е представено в следната таблица:

|  |  |
| --- | --- |
| **Дейност 623 Чистота** |   |
| Възнагр. и осиг.вноски | 312632.00 |
| Издръжка в т.ч.: | 123298.00 |
| материали 20 546 лв. |   |
| вода, горива, енергия 69 854 лв. |   |
| Плат.данъци, такси и адм. санкц /винетни такси/ | 4874.00 |
|   | **440804.00** |
| **Дейност 627 Управление на Дeйност. по отп.** |   |
| Възнагр. и осиг.вноски | 88924.00 |
| Издръжка в т.ч.: | 187692.00 |
| вода, горива, енергия 62 662 лв. |   |
| Външни услуги 107 895 лв. |   |
| Плат.данъци, такси и адм. санкц /винетни такси/ | 2777.00 |
| Осн рем. на ДМА | 8580.00 |
| Придоб. на ДМА | 4889.00 |
|   | **292862.00** |
|   |   |
| **Отчисл. по чл.60 и 64 от ЗУО** | **279369.00** |
|   |   |
| **ДДС обратно нач.** | **23066.00** |
|   |   |
|  Общо | **1036101.00** |

Разпределението на същите тези разходи, извършени до 31.10.2019 год. по дейностите по предоставяне на услуги по чл.62 от ЗМДТ, залегнали в план-сметката за 2019 г. в размер на 1 036 101 лв., е представено и в справка както следва:

|  |
| --- |
| СПРАВКА за извършените разходи по дейностите по  |
| предоставяне на услуги по чл.62 от ЗМДТ към 31.10.2019 г. |
| от община Карнобат |  |
| 1**.Събиране и транспортиране на битови отпадъци до съоръжения и инсталации за тяхното третиране** | **456501** |
| 2.**Третиране на битовите отпадъци в съоръжения и инсталации** | **400842** |
| 2.1 обезп.по чл.60 и отч. по чл.64 | 279369 |
| 2.2 ДДС обратно начисление | 23066 |
| 2.3 Депониране и сепариране депо "Братово" | 98407 |
| 2.4 Разходи за закриване на депо | 0 |
| 2.5 чл.внос | 0 |
| 3.**Поддържане на чистотата на териториите за обществено ползване в Община Карнобат** | **178758** |
| 3.1 Почистване на обществени територии | 161371 |
| 3.2 Почистване на сметища | 17387 |
|  |  |
| Обща сума | **1 036 101** |

Съгласно одобрената план-сметка за 2019 г., за осигуряване на дейностите по управление на битовите отпадъци, включително събиране, транспортиране, проучване, проектиране и изграждане на нови съоръжения, предварително третиране, обезвреждане, както и за поддържане чистотата на териториите за обществено ползване, са предвидени общо разходи в размер на **1 387 330 лв.**

1.От предвидените средства в размер на 36 000 лв. за осигуряване на съдове за битови отпадъци, през 2019 г. не е извършен такъв разход, не са закупувани контейнери, тъй като разполагаме с налични, закупени през предходната година.

2.От предвидените средства в размер 620 000 лв. за събиране на битовите отпадъци и транспортирането им до съоръжения и инсталации за тяхното третиране към края на м.октомври 2019 г. са изразходени 456 501 лв. Основната част от тези разходи са възнаграждения и осигурителни вноски, горива за събиране на битовия отпадък на територията на общината и извозването му до депо Братово, ремонти на машините, ел.енергия, материали.

3.Третиране на битови отпадъци

Предвидените средства за 2019 г. за тази дейност са в размер на 531 330 лв., а към края на м.октомври 2019 г. са изразходени 400 842 лв.

Тук се отчитат основно:

-обезпеченията по чл.60 от ЗУО в размер на 8,60 лв. на тон

-отчисления по чл.64 от ЗУО в размер 57,00 лв. на тон за 2019 г.

-таксата за сепариране и депониране, която плащаме на ОП „Чистота еко” – депото в с. Братово, в размер на 23,00 лв. на тон

-таксата за депониране, която плащаме на ОП „Чистота еко” – депото в с. Братово, в размер на 11,30 лв. на тон

-ДДС обратно начисление, съгласно ЗДДС

 Количествата битови отпадъци, приети на депо Братово по месеци за 2019 г. са посочени в справката по-долу и като е видно, се увеличават през последните месеци:

|  |  |  |
| --- | --- | --- |
| **СПРАВКА ЗА КОЛИЧЕСТВО** |  |  |
| **СЕПАРИРАНИ И ДЕПОНИРАНИ ОТПАДЪЦИ В ТОН** **ДО ДЕПО БРАТОВО ЗА 2019 г.** |  |  |
|  |  |  |  |  |  |  |
| **МЕСЕЦ** |  **СЕПАРИРАНЕ И ДЕПОНИРАНЕ**  | **Общо извозен отпадък до депо Братово** | **Депониране на смесени отпадъци** | **Сума от 3+4=5** |  |  |
| ***1*** | ***2*** | ***3*** | ***4*** | ***5*** |  |  |
| ЯНУАРИ  | 346.500 | 346.500 | 1.772 | 348.272 |  |  |
| ФЕВРУАРИ | 300.100 | 300.100 | 1.758 | 301.858 |  |  |
| МАРТ | 381.840 | 381.840 | 1.780 | 383.620 |  |  |
| АПРИЛ | 582.420 | 582.420 | 1.849 | 584.269 |  |  |
| МАЙ | 450.940 | 450.940 | 1.763 | 452.703 |  |  |
| ЮНИ | 414.700 | 414.700 | 1.420 | 416.12 |  |  |
| ЮЛИ | 476.840 | 476.840 | 1.788 | 478.628 |  |  |
| АВГУСТ | 444.040 | 444.040 | 2.340 | 446.380 |  |  |
| СЕПТЕМВРИ | 597.440 | 597.440 | 1.746 | 599.186 |  |  |
| ОКТОМВРИ | 734.860 | 734.860 | 1.723 | 736.583 |  |  |
| НОЕМВРИ | 503.780 | 503.780 |   | 503.78 | до 22.11.19 г. |
| ДЕКЕМВРИ |   | 0.000 |   | 0 |  |  |
| **ОБЩО:** | **5233.460** | **5233.460** | **17.939** | **5251.399** |  |  |

На 21.08.2019 г. бе сключен Договор между Предприятие за управление на дейностите по опазване на околната среда /ПУДООС/ и Община Карнобат за изпълнение на проект „Закриване и рекултивация на съществуващо общинско депо за битови отпадъци на територията на община Карнобат“. Средствата, които ще предостави ПУДООС са 2 579 942,48 лв. за техническа рекултивация, а община Карнобат е необходимо да осигури средства в размер 133 706,38 лв., от които 78 376,90 лв. за техническа рекултивация и 55 329,48 за биологична рекултивация. Срокът за изпълнение на проекта е 6 месеца за техническата и 36 месеца за биологичната рекултивация. През м. 11 и 12.2019 г. са разплатени към изпълнителя 104 678,14 лв. от ПУДООС и 10 437,34 лв ., които са за сметка на общината и ще бъдат отчетени като разход в съответния месец.

Предвидените за 2019 г. средства за проектиране на сепарираща инсталация в размер на 14 000 лв., за преса за компактиране на рециклируеми отпадъци, както и нов автомобил за сметосъбиране не са изразходени, тъй като пазарните проучвания показаха, че са необходими повече средства от заложените.

 4.От предвидените средства в размер на 200 000 лв. за почистване на уличните платна, площадите, алеите, парковете и другите територии от населените места, предназначени за обществено ползване към 31.10.2019 г. са изразходени 178 758 лв., включващи основно възнаграждения и осигурителни вноски, материали, почистване на нерегламентирани сметища.

По предоставена справка от Дирекция Местни приходи към дата **01.11.2019 год.** са събрани суми за такса битови отпадъци както следва:

|  |  |  |  |  |  |
| --- | --- | --- | --- | --- | --- |
|   | Облог текуща година | Вноски текуща година | % тек.год. | Вноски по недобор | Общо внесени |
| 1 | 2 | 3 | 4 | 5 | 3+5 |
| Физ.лица | 331310.69 | 211861.23 | 63,95 | 51772.19 | 263633.42 |
| Юрид.лица | 870254.23 | 623686.14 | 71,67 | 204849.80 | 828535.94 |
| Общо | 1201564.92 | 835547.37 | 69,54 | 256621.99 | 1092169.36 |

Видно от справката събираемостта към 01.11.2019 г. на **облога за текущата** година е 69,54%. По отношение на заложените в План-сметката за 2019 г. приходи от ТБО в размер на 1 100 000 лв., събраните към 01.11.2019 г. 1 092 169.36 лв. /вкл.суми от минали години/ представляват 99,29 %.

**Формиране на План-сметката за 2020 г.**

За 2020 год. е предвидено увеличение на минималната работна заплата от 560 на 610 лв., което ще доведе до увеличение на разходите за работна заплата и осигуровки.

 При направените разчети е необходимо средствата за възнаграждения и осигуровки да се заложат с 45 000 лв. повече.

Отчисленията по чл.64 от ЗУО, считано от 01.01.2020 г., се променят в размер на **95,00 лв./т** на основание чл.20, ал.1, т.1, буква „з” от Наредба №7 от 19.12.2013 г. за реда и начина за изчисляване и определяне размера на обезпеченията и отчисленията, изискани при депониране на отпадъци /57,00 лв. през 2019 г./.

Видно от справката за извозени до депо Братово количества битов отпадък, същите бележат тенденция на увеличение. При средно количество на месец от 542 т и годишно 6500 т /оптимистичен вариант/, разчетите за отчисления, обезпечения, такси и ДДС са следните:

Обезп. по чл.60 ЗУО 6500 х 8,60 = 55 900 лв.

Отчисл. по чл.64 ЗУО 6500 х 95,00 = 617 500 лв.

Такса деп.и сеп.депо 6480 х 23,00 = 149 040 лв.

Такса деп. депо 20 х 11,30 = 226 лв.

ДДС обр. нач. 29 800 лв.

 Общо: 852 466 лв.

Тук следва да се отбележи, че таксите на депо Братово се определят от Общински съвет Бургас и е възможно да претърпят промяна.

За изпълнението на проект „Закриване и рекултивация на съществуващо общинско депо за битови отпадъци на територията на община Карнобат“ за 2020 год е необходимо да се заложи следния размер на средства, за сметка на общината, които ще бъдат разплатени през годината:

 Рекултивация техническа: 78 376,90 лв. - 10 437,34 = 67 939,56 лв.

 Биологична за 1-ва год.: 44 524,11 лв.

 Общо: 112 464,67 лв.

Видно от отчисленията и таксите, които се заплащат за депониране на битовия отпадък е наложително да се предприемат мерки за намаляване на количеството му.

Необходимо е да се заложат средства през 2020 г. за проектиране на сепарираща инсталация в размер на 20 000 лв., за да може с изграждането й да се отделя рециклируемия отпадък и се намали количеството на депонирания. Във връзка с това е необходимо да се предвидят и средства за закупуване на преса за компактиране на рециклируеми отпадъци в размер на 20 000 лв.

Необходимо е да се предвидят и средства за закупуване на съдове за битови отпадъци в размер на 18 000 лв.

Необходимо е и закупуването на нов автомобил за сметосъбиране, който да бъде с по-голяма маневреност на стойност 250 000 лв.

Предлагам на вашето внимание справка за внесената Такса битови отпадъци за 2018 г. по населени места от **физически лица** /вкл.от минали години/ в община Карнобат /извлечение от програмния продукт на Дирекция „Местни приходи” към 01.01.2019 г./

Внесени суми от ФЛ за Такса битов отпадък 2018 г.:

|  |  |  |
| --- | --- | --- |
| № | Населено място | ТБО вкл.недобор |
| 1 | Екзарх Антимово | 2181.85 |
| 2 | Аспарухово | 1462.81 |
| 3 | Венец | 1225.45 |
| 4 | Глумче | 646.31 |
| 5 | Деветак | 1137.80 |
| 6 | Деветинци | 770.94 |
| 7 | Детелина | 814.11 |
| 8 | Добриново | 1107.55 |
| 9 | Драганци | 973.31 |
| 10 | Драгово | 683.45 |
| 11 | Железник | 966.60 |
| 12 | Житосвят | 1011.53 |
| 13 | Зимен | 651.33 |
| 14 | Искра | 2890.16 |
| 15 | Кликач | 1988.89 |
| 16 | Козаре | 524.29 |
| 17 | Крумово градище | 2245.59 |
| 18 | Крушово | 976.69 |
| 19 | Мъдрино | 917.37 |
| 20 | Невестино | 1473.01 |
| 21 | Раклица | 905.44 |
| 22 | Сан Стефано | 994.20 |
| 23 | Сигмен | 1993.00 |
| 24 | Смолник | 1111.34 |
| 25 | Соколово | 1349.12 |
| 26 | Сърнево | 1151.34 |
| 27 | Хаджиите | 1401.97 |
| 28 | Церковски | 1679.73 |
| 29 | Черково | 1664.11 |
| 30 | Огнен | 1232.94 |
|   | ОБЩО | **38132.23** |
|  |  |  |
| 31 | Карнобат | **285007,75** |
|  | Общо | **323139,98** |

Общият брой контейнери за битови отпадъци, разположени на територията на общината е 1114, като от тях 619 бр. са в града, и 495 бр. в селата.

При цена на контейнер 600 лв. само стойността им, на разположените в селата е 297 000 лв., което означава че със постъпленията от таксата от селата в размер 38 132 лв. са необходими близо 8 год. само за изплащането им.

 Делът на събираната такса битови отпадъци от физически лица е 30% /общо постъпления за 2018 г. 1070990,92 лв./

 С промяната на закона, която предстои от 2022 г. и въвеждане на принципа „замърсителят плаща”, при който водещо за облагането ще е количеството отпадък, тежестта за физически лица значително ще се увеличи, тъй като в момента по голямата част от приходите от такса битови отпадъци се генерира от юридическите лица.

 Същевременно следва да отбележим, че в Община Карнобат промилът, с който се облагат **жилищните имоти е 1,3 ‰**, и е доста нисък в сравнение със съседни общини от областта:

 **Жилищни имоти:**

 Карнобат – 1,3‰ – за ФЛ и ЮЛ

 Камено - 4,4 ‰ за ФЛ и 12,5‰ за ЮЛ

 Сунгурларе – 5‰

 Айтос - за града в момента 2,76‰, предлагат за 2020 г. 5‰

 За част от селата в момента 13,2‰, предлагат за 2020 г. 23,9‰

 За част от селата в момента 6,6‰, предлагат за 2020 г. 11,95‰

 Въз основа на всичко гореизложено, видното увеличение на разходите за 2020 г., и това че местните такси се определят въз основа на необходимите материално-технически и административни разходи по предоставяне на услугата, предлагаме облагането на жилищни имоти в община Карнобат да стане:

 -за гр. Карнобат 3,5‰

 -за селата 6‰ ,

Като предлагаме размерът на таксата да се определи за всяка услуга поотделно – сметосъбиране и сметоизвозване; обезвреждане на битовите отпадъци в депа или други съоръжения; чистота на териториите за обществено ползване, както следва:

ПРИЛОЖЕНИЕ №1

|  |  |  |
| --- | --- | --- |
| №поред | Наименование на услугите | Размер на такса за жилищни имоти |
| За гр. Карнобат | За села |
| 1. | Събиране на битови те отпадъци и транспортирането им до депата или други инсталации и съоръжения за обезвредяването им | 1,05 | 1,80 |
| 2. | Проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации.или съоръжения за обезвреждане, рециклиране и оползотворяване на битови отпадъци, включително разходи за обезвреждане чрез депониране на регионално или общинско депо по чл. 60 и чл.64е от Закона за управление на отпадъците | 1,75 | 3,00 |
| 3. | Почистване на уличните платна, площадите, алеите, парковите и другите територии от населените места, предназначени за обществено ползване | 0,70 | 1,20 |
|  | Общо: | 3,5 | 6,0 |

 Очаквано увеличение на облога върху жилищни имоти при така предложените промили е около 525 000 лв., като залагаме увеличение на постъпленията от таксата в размер на 500 000 лв.

Зоните и честотата за сметосъбиране и почистване са определени със заповед на кмета на общината № РД-679 от 30.10.2019 г., съгласно изискванията на чл. 63 от ЗМДТ, която е обявена на сайта на общината.

Въз основа на гореизложеното, предлагам Общински съвет Карнобат да вземе следните

**РЕШЕНИЯ:**

 1.На основание чл. 21, ал.1, т.23 от ЗМСМА във връзка с чл.66, ал.1 от ЗМДТ, чл.16, ал.1 от Наредба за определянето и администрирането на местните такси и цени на услуги на територията на община Карнобат, приема План-сметка за приходите и необходимите разходи по чл.66, ал.1 от ЗМДТ за община Карнобат за 2020 год.:

|  |  |  |
| --- | --- | --- |
|  | ПЛАН-СМЕТКАза приходите и необходимите разходина Община Карнобат за дейностите по управление на отпадъцитеза 2020 год. | Лева |
| **I.** | **ОБЩО ПРИХОДИ, в т.ч.** | 1 850 000 |
| 1. | Приходи за 2020 год. от такса „Битови отпадъци” | 1 600 000 |
| 2. | **Прогнозен** ПРЕХОДЕН ОСТАТЪК от 2019 год. |  250 000 |
| 3. | СОБСТВЕНИ ПРИХОДИ |  |
| **II.** | **ОБЩО РАЗХОДИ, в т.ч.** | 1 850 000 |
| 1. | Осигуряване на съдове за битовите отпадъци |  18 000 |
| 2. | Събиране на битовите отпадъци и транспортирането им съоръжения и инсталации за тяхното третиране в т.ч.:-сметосъбирач 250 000 лв. | 706 135 |
| 3. | Проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане, рециклиране и оползотворяване на битови отпадъци, в т.ч и разходите за обезвреждане чрез депониране на регионалното депо и както и тези по чл.60 и чл.64 от ЗУО, в т.ч.:-проектиране на сепарираща инсталация – 20 000 лв.-преса за компактиране на рециклируеми отпадъци – 20 000 лв.-съфинансиране на проект „Закриване и рекултивация на съществуващо общинско депо за битови отпадъци в имот № 000014, землище гр. Карнобат, Община Карнобат“ – 112 465 лв.-обезп.по чл.60 и отч. по чл.64 – 673 400 лв. при 6500 т | 905 865 |
| 4. | Почистване на уличните платна, площадите, алеите, парковете и другите територии от населените места предназначени за обществено ползване | 220 000 |
| 5. | Наличност към 31.12.2020 година | 0 |
| 6. | ОБЩО РАЗХОДИ плюс наличност към 31.12.2020 г. | 1 850 000 |

2.На основание чл.21, ал.1, т.7 и ал.2 от ЗМСМА, чл.8, ал.1 от ЗМДТ във връзка с чл.6, ал.1, буква „а“ от същия закон Общински съвет – Карнобат изменя и допълва Наредбата за определянето и администрирането на местните такси и цени на услуги на територията на община Карнобат, както следва:

§1. Приложение №1 – глава втора, раздел І, Тарифа за местни такси по чл.6, ал.1,б.''а'' от ЗМДТ, колона „Размер на такса за жилищни имоти” се изменя и придобива следното съдържание:

„ПРИЛОЖЕНИЕ №1

ГЛАВА ВТОРА, Раздел І

Тарифа за местни такси по чл.6, ал.1,б.''а'' от ЗМДТ

|  |  |  |
| --- | --- | --- |
| №поред | Наименование на услугите | Размер на такса за жилищни имоти |
| За гр. Карнобат | За села |
| 1. | Събиране на битови те отпадъци и транспортирането им до депата или други инсталации и съоръжения за обезвредяването им | 1,05 | 1,80 |
| 2. | Проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации.или съоръжения за обезвреждане, рециклиране и оползотворяване на битови отпадъци, включително разходи за обезвреждане чрез депониране на регионално или общинско депо по чл. 60 и чл.64е от Закона за управление на отпадъците | 1,75 | 3,00 |
| 3. | Почистване на уличните платна, площадите, алеите, парковите и другите територии от населените места, предназначени за обществено ползване | 0,70 | 1,20 |
|  | Общо: | 3,5 | 6,0 |

§2. В Преходните и заключителни разпоредби се създава §5 със следния текст:

„§5. Наредбата за изменение и допълнение на Наредбата за определянето и администрирането на местните такси и цени на услуги на територията на община Карнобат, приета с Решение № ……. на Общински съвет – Карнобат, влиза в сила от 01.01.2020 г.“

КМЕТ НА ОБЩИНА КАРНОБАТ:/п/

/ГЕОРГИ ДИМИТРОВ/